**A MAGYAR ASZTALOS ELŐFIZETÉSI AKCIÓHOZ KAPCSOLÓDÓ NYEREMÉNYJÁTÉK RÉSZVÉTELI ÉS JÁTÉKSZABÁLYZATA**

**1. A JÁTÉK SZERVEZŐJE**

A Játék szervezésével és lebonyolításával összefüggő̋, annak végrehajtásával kapcsolatos valamennyi feladatot az **X-Meditor Lapkiadó és Rendezvényszervező Kft.** (székhely: 9023 Győr, Csaba u. 21., e-mail cím: faipar@xmeditor.hu telefonszám: 06 96/618-077)

(a „**Szervező**”) látja el.

**2. A JÁTÉKBAN TÖRTÉNŐ RÉSZVÉTEL FELTÉTELEI**

2.1 A játékban minden olyan természetes és jogi személy vehet részt, aki a Játék idő̋tartama alatt előfizet a Magyar Asztalos szakfolyóirat nyomtatott verziójára és regisztrál a játékra.

2.2 A Szervező̋ a nem valós adatokat megadó résztvevőket kizárhatja a Játékból.

1. **AZ ELŐFIZETÉSI AKCIÓ ÉS AZ AHHOZ KAPCSOLÓDÓ NYEREMÉNYJÁTÉK IDŐTARTAMA**

A Játék 2018. június 1. napján 00 óra 00 perctől 2018. június 20. napján 23 óra 59 percig tart. A 2018. június 20. napja után beérkezett előfizetések nem vesznek részt a játékban.

1. **NYEREMÉNYEK SORSOLÁSA** 
   1. A Szervező a nyereményt az akció időtartama alatt beérkezett előfizetések között véletlenszerű sorsolás alapján sorsolja a https://www.random.org/. A sorsolásra a Szervező székhelyén kerül sor július 2-án.
   2. A Szervező 5 nyertest és 5 pótnyertes sorsol ki.

**5. NYEREMÉNYEK, NYERTESEK ÉRTESÍTÉSE, NYEREMÉNYEK ÁTADÁSA**

5.1 A Játékban a következő nyeremények kerülnek kisorsolásra a promóciós időtartam alatt előfizetők között:

* 1 db Festool munkahelyi rádió (BR 10 SYSROCK)
* 1 db Leitz faipari szerszám szolgáltatás

(<https://www.leitz.hu/szerviz_szolgaltatasok>) bruttó 30.000 Ft értékig, mely 2018. december 17-ig váltható be.

* 2 db Forest ajándékcsomag 15.000 Ft értékben, mely darabonként tartalmaz:
  + 1 db 2018-as Forest katalógust
  + 1 db EGGER dekoratív kollekciót
  + 1db Forest munkalap kollekciót
  + 1 db Forest magasfényű akril és fólia kollekciót
  + 1 db fiókcsúszó sablon
* 1 db Kirschen feszítő vésőt kétkomponensű nyéllel (csz:1008020)

A Nyereményt a Szervező futárral vagy postai úton, a Játékos által az előfizetés során, vagy az értesítésben megadott címére kézbesíti. A Nyeremények kézbesítése a nyertessel történő előzetes egyeztetés után történik meg. A Szervező a Nyeremény kézbesítését, illetve átadását kétszer kísérli meg, a Játék lezárásától számított 15 naptári napon belül. A nyertes Játékos köteles a Nyeremények átvétele tekintetében a Szervezővel együttműködni. Ha ezen együttműködési kötelezettségének a nyertes nem tesz eleget, és így a nyeremény átadása meghiúsul, úgy ezen körülmény a Szervező terhére nem róható fel. A Szervező a nyeremény átvételére újabb lehetőséget nem tud biztosítani.

Amennyiben a nyertest Szervező nem tudja elérni, illetve a nyereményt nem veszi át, a nyereményére elveszti jogát, az a (következő) pótnyerteshez kerül. A pótnyerteseket a Szervező csak abban az esetben értesíti, ha jogosulttá válnak valamely nyereményre.

**7. ADATVÉDELEM, SZEMÉLYHEZ FŰZŐDŐ JOGOK**

7.1 A jelen Játékban történő részvétellel kapcsolatos adatszolgáltatás önkéntes. A Játékhoz kapcsolódó adatkezelésről a Szervező az alábbiakban tájékoztatja a Játékosokat.

Az adatkezelésre vonatkozó jogszabályok: az információs önrendelkezési jogról és az információszabadságról szóló 2011. évi CXII. törvény (Info tv.), valamint az Európai Parlament és Tanács (EU) 2016/679. rendelete természetes személyeknek a személyes adatok kezelése tekintetében történő védelméről (GDPR).

Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy

a) Szervező, mint adatkezelőa megadott személyes adataikat a Játékkal összefüggésben, a Játék időtartama alatt kapcsolattartás és adminisztráció céljából kezelje, illetve feldolgozza;

b) nyertesség esetén nevüket a Szervező minden további feltétel és ellenérték nélkül, kizárólag a Játékkal kapcsolatosan nyilvánosságra hozza;

c.) a nyeremények kézbesítése érdekében (amennyiben a személyes átadás nem valósítható meg), az ehhez szükséges adatokat előzetes egyeztetést követően a futárszolgálat vagy posta részére átadja,

c) részvételükkel minden tekintetben, kifejezetten elfogadják a Játékszabályzat minden rendelkezését.

A megadott adatok kezelője a Szervező. Adatkezelési nyilvántartási szám:NAIH-58865.

A Szervező szavatolja, hogy az adatkezelés mindenben a hatályos jogszabályi rendelkezések megtartásával történik.

A Szervező gondoskodik a Játékosok személyes adatainak biztonságáról és megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a Játékosok Személyes Adatai megfelelő védelmének biztosításához szükségesek. Az Adatkezelő a személyes adatokat bizalmasan kezeli.

A Játékban való részvételhez szükséges adatok: név (amelyen az előfizetést megkötötték), postázási cím, e-mail cím, telefonszám.

A személyes adatok kezelés az Info tv. 5. § (1) a.) pontja alapján a Játékosok önkéntes hozzájárulásán alapszik.

A nyeremények utáni adófizetési kötelezettségnek a Szervező tesz eleget. A nyertes Játékosok személyes adatainak kezelése az adózás rendjéről szóló 2003. évi XCII. törvényen (Art.), a számvitelről szóló 2000. évi C. törvényen (Számviteli törvény) és a személyi jövedelemadóról szóló 1995. évi CXVII. törvényen (SZJA-tv.) alapul.

A játékban való részvételhez szükséges adatokat a Szervező a sorsolást követő 1hónapig kezeli (a nyeremények átadhatósága, a játék lezárása érdekében), a nyertes Játékosok adatait pedig a Számviteli törvény 169. § alapján 8 évig megőrzi.

A játékosok adatait kizárólag a Szervező játékot lebonyolító munkatársai ismerhetik meg, az adatok harmadik személynek nem kerülnek átadásra (a nyertes játékosok adatai a kézbesítéshez szükséges mértékben kerülnek átadásra a kézbesítését végző szolgáltató részére).

A Játékos jogosult az adatkezeléssel kapcsolatos tájékoztatást kérni a Szervezőtől postai úton: X-Meditor Kft. 9023 Győr, Csaba u. 21., e-mailben: faipar@xmeditor.hu

A Játékos a Szervezőnél, a fenti elérhetőségeken bármikor kérheti adatai törlését, valamint tiltakozhat személyes adatai kezelése ellen, a játékban való részvételi szándékát, illetve az adatkezeléshez való hozzájárulását visszavonhatja. Az adatkezeléshez hozzájárulás visszavonása egyben a játékban való részvételt is megszűnteti. A Játékosnak joga van továbbá a megadott adatai helyesítését, módosítását kérni.

Amennyiben a Játékos úgy véli, hogy a személyes adatat kezelésével kapcsolatban jogsérelem érte, úgy jogosult vizsgálatot kezdeményezni a Nemzeti Adatvédelmi és Információszabadság Hatóságnál (NAIH, postacím: 1024 Budapest, Szilágyi Erzsébet fasor 22/C., [ugyfelszolgalat@naih.hu](mailto:ugyfelszolgalat@naih.hu), telefon: 1/391-1400, [www.naih.hu](http://www.naih.hu)), valamint jogainak megsértése esetén bírósághoz is fordulhat (az érintett választása szerint az adatkezelő székhelye alapján illetékes Győri Törvényszékhez, vagy az érintett lakóhelye vagy tartózkodási helye szerint illetékes törvényszékhez).

1. **VEGYES RENDELKEZÉSEK**

8.1. A Pályázatok hiányosságáért/hibájáért (pl. névelírás, címelírás, téves vagy nem valós adat feltüntetése stb.), a Nyeremények kézbesítésének – a Szervező érdekkörén kívül eső – elmaradásáért vagy késedelméért, ill. a kézbesítés során keletkezett károkért a Szervező semmilyen felelősséget nem vállal.

8.2. A Szervező a Nyeremények tekintetében minőségi felelősséget nem vállal, a nyertes ilyen igényét jogszabályi keretek között a Nyeremény gyártójával, illetve forgalmazójával szemben érvényesítheti. Amennyiben a nyertes a nyereményét határidőben nem veszi át, azt a továbbiakban a Szervezőtől nem követelheti.

8.3. Szervező fenntartja a jogot, hogy a Játékszabályzatot indokolt esetben bármikor megváltoztassa. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi a [www.faipar.hu](http://www.faipar.hu) weboldalon.



Győr, 2018. 05. 31.

X-Meditor Kft.

szervező